CELEX: 62011TN0504
Language: bg
Date: 2011-09-27 00:00:00
Title: Дело T-504/11: Жалба, подадена на 27 септември 2011 г. — Paul Hartmann AG/СХВП — Protecsom (DIGNITUDE)

19.11.2011   
            
            
               BG
            
            
               Официален вестник на Европейския съюз
            
            
               C 340/31
            
         Жалба, подадена на 27 септември 2011 г. — Paul Hartmann AG/СХВП — Protecsom (DIGNITUDE)
   (Дело T-504/11)
   2011/C 340/60
   Език на жалбата: английски
   
      Страни
   
   
      Жалбоподател: Paul Hartmann AG (Heidenheim an der Brenz, Германия) (представител: N. Aicher, адвокат)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Protecsom SAS (Valognes, Франция)
   
      Искания на жалбоподателя
   
   Жалбоподателят иска Общият съд:
   
               —
            
            
               да отмени Решение на четвърти апелативен състав на Служба за хармонизация във вътрешния пазар (марки, дизайни и модели) от 28 юли 2011 г. по преписка R 1197/2010-4 и
            
         
               —
            
            
               да осъди ответника да заплати съдебните разноски.
            
         
      Правни основания и основни доводи
   
   
      Заявител на марката на Общността: другата страна в производството пред апелативния състав.
   
      Марка на Общността, предмет на спора: словна марка „DIGNITUDE“ за стоки от класове 5, 24 и 25 — заявка за регистрация като марка на Общността № 7506025.
   
      Притежател на марката или знака, на която/който се прави позоваване в процедурата по възражение: жалбоподателят.
   
      Марка или знак, на която/който се прави позоваване в подкрепа на възражението: заявка за регистрация като марка на Общността № 7436603 на словна марка „Dignity“ за стоки от клас 5; заявка за регистрация като марка в Германия № 302008076849.5/05 на словна марка „Dignity“ за стоки от класове 5 и 10.
   
      Решение на отдела по споровете: частично отхвърля възражението.
   
      Решение на апелативния състав: отхвърля жалбата.
   
      Изложени правни основания: Нарушение на член 8, параграф 1, буква б) от Регламент № 207/2009 на Съвета, доколкото апелативният състав приел неправилно, че съществува вероятност от объркване по отношение по-конкретно на сходството между стоките.